b'\n_START_ARTICLE_\nSistem N\n_START_PARAGRAPH_\nSistem N (tudi skala N) je mednarodna oznaka, ki se uporablja zlasti pri modelni (miniaturni) \xc5\xbeeleznici v razmerju 1:160. V Veliki Britaniji se uporablja tudi razmerje 1:148. Vsi modeli \xc5\xbeelezni\xc5\xa1kih lokomotiv, vagonov in ostalih sestavnih delov \xc5\xbeelezni\xc5\xa1kih prog so 160-krat manj\xc5\xa1i od originalnih izdelkov._NEWLINE_Sistem N je najbolj popularen v Ameriki in na Japonskem, v Evropi pa ni tako zelo raz\xc5\xa1irjen. Zaradi manj\xc5\xa1e popularnosti kot Sistem H0 se v N skoraj ne dobi modelov namenjenih kot otro\xc5\xa1ke igra\xc4\x8de. Ve\xc4\x8dinoma se dobi samo modele namenjene zbirateljem in \xc5\xbeelezni\xc5\xa1kim navdu\xc5\xa1encem, ki so obi\xc4\x8dajno kar dobro detajlirani. Nivo detajlov je odvisen od cenovnega razreda modela._NEWLINE_\xc5\xa0irina med tirnicama v sistemu N zna\xc5\xa1a 9 mm._NEWLINE_Pri nas je \xc5\xbeelezni\xc5\xa1ke modele v sistemu N izdeloval Mehano iz Izole.\n_START_SECTION_\nPosebnosti digitala\n_START_PARAGRAPH_\nV N se za enostavno vgradnjo dekodirnikov obi\xc4\x8dajno uporablja \xc5\xa1estpinski priklju\xc4\x8dek NEM 651._NEWLINE_Napetost v tra\xc4\x8dnicah je obi\xc4\x8dajno okrog 15V.\n_START_SECTION_\nMinitrains (sistem H0e)\n_START_PARAGRAPH_\nEnako \xc5\xa1irino med tirnicama se uporablja tudi pri modelni ozkotirni \xc5\xbeeleznici, ki se imenuje Minitrains. Gre za modele, ki so v razmerju 1:87 (po sistemu H0) in realno \xc5\xa1irino med tirnicama 760 mm. Lokomotive in vagoni se od modelov po sistemu N razlikujejo po vi\xc5\xa1ini in \xc5\xa1irini, \xc5\xa1irina med kolesi in tirnicami pa je enaka.'